Ritratt: Flickr.com .td_uid_2_60f90167149ce_rand.td-a-rec-img{text-align:left}.td_uid_2_60f90167149ce_rand.td-a-rec-img img{margin:0 auto 0 0} L-epidemija tal-fungus iswed fl-Indja qatlet aktar minn 4,300 ruħ. Dan ikkonfermah il-Ministru għas-Saħħa tal-Indja Mansukh Mandaviya. Huwa mifhum li l-fungus, li jaffettwa l-imnieħer, l-għajnejn, u f'xi każijiet anke l-moħħ, jattakka l-ġisem bejn 12 u 18-il ġurnata wara li pazjent jirkupra mill-Covid-19. Tobba fl-Indja qalu li l-fungus jikber l-iktar f'pazjenti li jkunu ngħataw mediċini li jintużaw biex jittrattaw il-Covid-19. Filwaqt li l-mediċini jnaqqsu l-ifjammazzjoni fil-pulmun ta' pazjenti bil-Covid-19, huma jnaqqsu l-immunità tal-ġisem u jżidu l-livelli taz-zokkor fid-demm. X'aktarx dan qed iżid fil-każijiet tal-fungus f'pazjenti bid-dijabete, u dawk li għandhom immunità batuta. L-uniku tama li dawn il-pazjenti jista' jkollhom huwa li jingħataw tilqimiet li jiġġieldu infezzjonijiet tal-fungus. Filwaqt li l-agħar żewġ stati milquta fil-pajjiż huma Maharashtra u Gujarat, fejn 1,785 ruħ mietu b'dan il-fungus, is-sitwazzjoni taf tkun agħar milli maħsub. Dan minħabba li ħafna pazjenti mietu qabel biss iddaħħlu l-isptar. F'każijiet oħra pazjenti li fiequ minn din l-infezzjoni, reġgħu qed jiġu infettati. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f9016714cae_rand.td-a-rec-img{text-align:left}.td_uid_3_60f9016714cae_rand.td-a-rec-img img{margin:0 auto 0 0}